stanford-oval/wikipedia huggingface dataset:
אנטמן והצרעה

| --- | --- |

כרזת הסרט הרשמית
 מבוסס על:  "איש הנמלה" ו"הצרעה" (קומיקס)
 בימוי:  פייטון ריד 
 הופק בידי:  קווין פייגי
 תסריט:  אנדרו בארר   גבריאל פררי   פול ראד
 עריכה:  דן לבנטל, קריג ווד 
 שחקנים ראשיים:  פול ראד   אוונג'לין לילי   מייקל דאגלס   מישל פייפר   מייקל פניה   T.I.   טיפ האריס   דייוויד דסטמלצ'יאן   רנדל פארק   האנה ג'ון-קאמן   וולטון גוגינס   לורנס פישבורן
 מוזיקה:  כריסטוף בק 
 צילום:  דנטה ספינוטי 
 מדינה:  ארצות הברית 
 חברת הפקה:  אולפני מארוול
 חברה מפיצה:  סרטי אולפני וולט דיסני
 שיטת הפצה:  הפצה לאולמות הקולנוע 
 הקרנת בכורה:  ארצות הברית 6 ביולי 2018   ישראל 5 ביולי 2018
 משך הקרנה:  118 דק' 
 שפת הסרט:  אנגלית 
 סוגה:  סרט גיבורי-על, סרט הרפתקאות, סרט מדע בדיוני, סרט פעולה, סרט קומדיה 
 תקציב:  130 מיליון דולר
 הכנסות:  622.5 מיליון דולר
 הכנסות באתר מוג'ו:   ant-manandthewasp
 סרט קודם:  כרונולוגית (MCU): "הנוקמים: מלחמת האינסוף"   כרונולוגית מבחינה עלילתית:   "אנטמן"
 סרט הבא:  כרונולוגית (MCU):   "קפטן מארוול"   כרונולוגית מבחינה עלילתית:   "אנטמן והצרעה: קוונטומאניה"
 אתר רשמי
 דף הסרט ב־IMDb
 
אנטמן והצרעה (באנגלית: Ant-Man and the Wasp, בתרגום חופשי לעברית: איש הנמלה והצרעה) הוא סרט גיבורי-על אמריקאי בלייב אקשן של מארוול אשר יצא לאקרנים ב-2018. הסרט בוים על ידי הבמאי פייטון ריד, שביים גם את קודמו של הסרט, "אנטמן", שיצא לאקרנים בשנת 2015. התסריט לסרט נכתב על ידי אנדרו בארר, גבריאל פררי ופול ראד, וחוזרים לככב בו ראד עצמו, אוונג'לין לילי, מייקל דאגלס, מייקל פניה, טיפ האריס ודייוויד דסטמלצ'יאן. הסרט מהווה את הסרט העשרים במספר של היקום הקולנועי של מארוול והוא חלק מהשלב השלישי של היקום, כשלפניו יצא הסרט "הנוקמים: מלחמת האינסוף", ולאחריו ייצא הסרט "קפטן מארוול".
לאחר יציאת הסרט "אנטמן" לאקרנים, פורסם כי אולפני מארוול התחילו במשא ומתן על כתיבת המשך לסרט. באוקטובר 2015, הכריזו אולפני מארוול כי המשך ייצא ב-6 ביולי 2018, וכי שמו יהיה "אנטמן והצרעה". צילומי הסרט החלו בשנת 2017 באולפני פיינווד ובעיירת פייט קאונטי שבג'ורג'יה.
הבכורה העולמית של הסרט נערכה ב-25 ביוני 2018 בתיאטרון אל קפיטן בהוליווד. הסרט יצא לאקרנים ב-2D ,3D ו-IMAX 3D בישראל ב-5 ביולי 2018 ובארצות הברית וברחבי העולם ב-6 ביולי 2018. עם יציאתו הסרט זכה לביקורות מצוינות מצד מבקרי קולנוע והקהל אשר שיבחו רבות את קטעי האקשן, האפקטים, העלילה, ההומור, המשחק ובעיקר זה של אוונג'לין לילי והיות הסרט גדול יותר מאשר הסרט הראשון, אך הסרט קיבל גם ביקורות שליליות, בעיקר על כך שההומור, האקשן והופעתו של ראד זוכים להתעסקות רבה מדי בסרט מאשר הסיפור העלילתי ובשל נבלים "פושרים" ונשכחים.
שחקנים ודמויות

פול ראד - סקוט לאנג/איש הנמלה/האיש הענק: פורץ ידוע לשמצה החוזר למוטב וזוכה לחליפה מיוחדת המאפשרת לו להתכווץ או לגדול בקנה מידה בעזרת חלקיקי פים שמאפשרים לו להגדיל ולהקטין את המרחק בין האטומים ללא להחליש את חוזקו ואת מספר האטומים ומסוגל לתקשר עם נמלים.
אוונג'לין לילי - הופ ואן דיין/הצרעה: בתם של האנק פים וג'אנט ואן דיין, אשת עסקים הזוכה לחליפה מיוחדת, אשר במקור הייתה שייכת לאימה, המאפשרת לה להתכווץ ולתקשר עם נמלים, וכן גם להתעופף בעזרת כנפיים ביולוגיות. הבמאי פייטון ריד אמר כי הכותבים "מתרגשים מכך שהם מסוגלים עכשיו להראות אותה במלואה כדמות גיבורת העל שהיא, את הכוח שלה, איך היא נלחמת ומה העוולות החשובים לה שהיא רוצה לתקן, זה חלק מהכיף של הסרט".
מייקל דאגלס - האנק פים: בעלה של ג'אנט ואן דיין ואביה של הופ ואן דיין, פיזיקאי וחוקר חרקים העומד מאחורי טכנולוגיית "חלקיקי פים" המאפשרת כיווץ גוף ותקשורת עם נמלים, מייסד חברת "פים טכנולוגיות" וסוכן לשעבר בארגון הביון "S.H.I.E.L.D.‎" אשר שימש כ"איש הנמלה" המקורי ומהווה למנטור עבור לאנג.
מישל פייפר - ג'אנט ואן דיין: רעייתו של האנק פים ואימה של הופ ואן דיין, סוכנת בארגון "S.H.I.E.L.D.‎" בעלת חליפה מיוחדת המאפשרת לה להתכווץ ולתקשר עם נמלים, וכן גם להתעופף בעזרת כנפיים ביולוגיות, אשר במהלך אחת מפעולות לחימתה בפשע אבדה במרחב הקוונטום.
מייקל פניה - לואיס: חברו הטוב ביותר של לאנג, שותפו לשעבר לתא בכלא וחבר בצוותו.
טיפ האריס - דייב: חברו של לאנג, חבר בצוותו.
דייוויד דסטמלצ'יאן - קורט: חברו של לאנג, חבר בצוותו.
רנדל פארק - ג'יימי וו: סוכן FBI הממונה על מניעת הפרות מעצר הבית של לאנג.
האנה ג'ון-קאמן - רוח: פושעת שזוכה ביכולת לעבור דרך חפצים מוצקים לאחר שנחשפה לעולם הקוונטי בילדותה. בקומיקס, דמותו של "רוח" הוא זכר, אך מפיקי הסרט חשו שמין הדמות אינו רלוונטי, והרגישו שיהיה מעניין יותר ללהק אישה לתפקיד.
וולטון גוגינס - סוני בורץ': סוחר בשוק השחור בטכנולוגיה מתקדמת. ממנו פים והופ השיגו את החלקים לבניית המנהרה הקוונטית.
לורנס פישבורן - ביל פוסטר/גוליית: סוכן לשעבר בארגון הביון "S.H.I.E.L.D". היה חבר לפרויקט שנקרא: "גוליית" עם האנק פים.
אבי ריידר פורטסון - קאסי לאנג: בתו של סקוט לאנג/אנטמן וגרושתו.
שון קלייר - הסוכן סטולץ.
הפקה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הפקה > קדם הפקה

בתחילת נובמבר 2016, ריד אמר כי ההפקה של הסרט תעבור מ"שלב הכתיבה" ל "שלבי ההכנה" כבר באותו חודש, והוסיף כי "אנחנו מתחילים להיכנס אל כל עניין הפיתוח החזותי של הסרט". ריד דיבר על שיתוף דמויות בין הסרטים השונים של היקום הקולנועי של מארוול, וציין את אכזבתו מהצורה בה הציגו לראשונה את דמותו של האיש הענק בקפטן אמריקה: מלחמת האזרחים, אך במקביל, ציין שוב ושוב את התרגשותו מהצגת הצרעה לראשונה ומ"עיצוב המראה שלה, האופן שבו היא נעה, את הכוח שלה, ואת הדרך לגילוי הופ ואן דיין חדשה כגיבורה". ריד הוסיף כי הוא מבלה "הרבה זמן" עם שאר התסריטאים והבמאים של היקום הקולנועי, וכי הוא והתסריטאי הסרט רצו לשמור על "הפינה הקטנה שלנו של אנטמן ביקום שלנו, מפני שהסרט החדש מציג זווית שונה לגמרי, גם במונחים של מיהו סקוט לאנג, מיהו אנטמן: ... הוא בחור רגיל למדי שבא במגע עם כוח מדהים. אז אנחנו אוהבים את ההיבט הזה."
בפברואר 2017, דאגלס אישר כי הוא יחזור לתפקידו כהאנק פים. בהקרנת הבכורה של שומרי הגלקסיה: חלק 2, דסטמלצ'יאן אישר שהוא יחזור לגלם את דמותו של קורט, וחודש לאחר מכן, האריס גם כן אישר את שובו כדייב. במהלך מאי, אולפני מארוול נפגשו עם מספר שחקניות עבור גילום "תפקיד מפתח" בסרט ההמשך, ובעקבות כך, האנה ג'ון-קאמן לוהקה לתפקיד לא ידוע בתחילת יוני, ונחשף מאוחר יותר שהיא לוהקה לדמותה של רוח. חודש לאחר מכן, רנדל פארק הצטרף לצוות השחקנים כג 'ימי וו, ווולטון גוגינס לוהק לתפקיד לא ידוע, שהתברר מאוחר יותר כסוני בורץ'.
הפקה > צילומים

צילומי הסרט העיקריים החלו ב-6 ביולי 2017 באולפני פיינווד ובעיירה פייט קאונטי שבג'ורג'יה, תחת הכותרת "Cherry Blue" ("דובדבן כחול"). הצילומים עתידים להימשך עד ה-30 בנובמבר 2017. עם תחילת שלב הצילומים, נודע כי רנדל פארק הצטרף לצוות השחקנים ולוהק לדמותו של ג'יימי וו, דמותו של סוכן S.H.I.E.L.D בכיר.
פסקול

ביוני 2017, ריד אישר כי כריסטוף בק, שהלחין את הפסקול עבור הסרט הקודם, יחזור גם הפעם להלחין את הפסקול עבור הסרט הנוכחי.
כל השירים נכתבו והולחנו על ידי כריסטוף בק.
| Ant Man and The Wasp (Original Motion Picture Soundtrack) - Music by Christophe Beck> מס' | Ant Man and The Wasp (Original Motion Picture Soundtrack) - Music by Christophe Beck> שם | Ant Man and The Wasp (Original Motion Picture Soundtrack) - Music by Christophe Beck> משך | Ant Man and The Wasp (Original Motion Picture Soundtrack) - Music by Christophe Beck>  | Ant Man and The Wasp (Original Motion Picture Soundtrack) - Music by Christophe Beck>  | Ant Man and The Wasp (Original Motion Picture Soundtrack) - Music by Christophe Beck>  | Ant Man and The Wasp (Original Motion Picture Soundtrack) - Music by Christophe Beck>  | Ant Man and The Wasp (Original Motion Picture Soundtrack) - Music by Christophe Beck>  | Ant Man and The Wasp (Original Motion Picture Soundtrack) - Music by Christophe Beck>  | Ant Man and The Wasp (Original Motion Picture Soundtrack) - Music by Christophe Beck>  |
| --- | --- | --- | --- | --- | --- | --- | --- | --- | --- |
| 1. | It Ain't Over 'Til the Wasp Lady Stings  | 2:34 |  |  |  |  |  |  |  |
| 2. | Prologue  | 3:40 |  |  |  |  |  |  |  |
| 3. | Ghost in the Machine  | 1:13 |  |  |  |  |  |  |  |
| 4. | World's Greatest Grandma  | 1:33 |  |  |  |  |  |  |  |
| 5. | A Little Nudge  | 3:48 |  |  |  |  |  |  |  |
| 6. | Feds  | 2:45 |  |  |  |  |  |  |  |
| 7. | Ava's Story  | 4:35 |  |  |  |  |  |  |  |
| 8. | Wings and Blasters  | 1:55 |  |  |  |  |  |  |  |
| 9. | Utmost Ghost  | 2:27 |  |  |  |  |  |  |  |
| 10. | Tracker Swarm  | 1:26 |  |  |  |  |  |  |  |
| 11. | Cautious as a Hurricane  | 2:46 |  |  |  |  |  |  |  |
| 12. | Misdirection  | 2:37 |  |  |  |  |  |  |  |
| 13. | Quantum Leap  | 2:52 |  |  |  |  |  |  |  |
| 14. | I Shrink ,Therefore I Am  | 1:56 |  |  |  |  |  |  |  |
| 15. | Partners  | 1:52 |  |  |  |  |  |  |  |
| 16. | Windshield Wipeout  | 1:36 |  |  |  |  |  |  |  |
| 17. | Hot Wheels  | 1:38 |  |  |  |  |  |  |  |
| 18. | Revivfication  | 2:50 |  |  |  |  |  |  |  |
| 19. | A Flock of Seagulls  | 1:06 |  |  |  |  |  |  |  |
| 20. | San Francisco Giant  | 0:43 |  |  |  |  |  |  |  |
| 21. | Ghost = Toast  | 2:53 |  |  |  |  |  |  |  |
| 22. | Reduce Yourself  | 1:40 |  |  |  |  |  |  |  |
| 23. | Quit Screwing Around  | 0:45 |  |  |  |  |  |  |  |
| 24. | Anthropodie  | 4:15 |  |  |  |  |  |  |  |
| 25. | Baba Yaga Lullaby (מאת דייוויד דסטלמצ'יאן)  | 0:23 |  |  |  |  |  |  |  |
יציאה לאקרנים

הסרט "אנטמן והצרעה" יצא ב-6 ביולי 2018 בארצות הברית. הסרט יצא לאקרנים בטכנולוגיית IMAX.
יציאה לאקרנים > שיווק

אמנות הקונספט הראשונית והטיזר טריילר של קדם ה-CGI הוצגו בכנס הקומיק-קון, סן דייגו 2017. ב-30 בינואר 2018, יצאו הטיזר טריילר והכרזה הראשונים עבור הסרט.
יציאה לאקרנים > ביקורות

עם יציאתו, זכה הסרט לביקורות מצוינות מצד מבקרי קולנוע והקהל אשר שיבחו רבות את קטעי האקשן, האפקטים, העלילה, ההומור, המשחק בעיקר זה של אוונג'לין לילי. הסרט קיבל ביקורות על כך שהסרט מתמקד יותר מדי בהומור, באקשן ובהופעתו של ראד, ולא בסיפור העלילה. הסרט קיבל ביקורת על זהותם של הנבלים, שהוגדרו "פושרים" ונשכחים.
באתר IMDb זכה הסרט לציון של כ-7.1/10, בעוד באתר הביקורות העולמי Rotten Tomatoes זכה הסרט לציון של כ-88% "טרי". קונצנזוס המבקרים של האתר כותב: "'אנטמן והצרעה', סרט גיבורי-על מואר וקליל יותר שמונע בידי הכריזמה חסרת המאמצים של פול ראד ואוונג'לין לילי, מציע מרענן חך חיוני ליקום הקולנועי של מארוול".
באתר IGN זכה הסרט לציון של כ-8.4/10 מצד המבקרים של האתר. ארז דבורה, מבקר של אתר ynet, תיאר את הסרט כ"בידור קליל", בעוד נתנאל שלומוביץ' כתב בביקורתו ב"הארץ" ש"הרעיון המהפכני עבור מארוול, אשה שמניעה סיפור, התברר כמשתלם".
ב-Metacritic קיבל הסרט ציון מדורג של כ-70 מתוך 100 בהתבסס על כ-51 ביקורות, כשהאתר מציין כי הסרט קיבל "ביקורות חיוביות".
יציאה לאקרנים > הכנסות

בסוף השבוע הראשון להקרנתו, הסרט הכניס כ-33,801,000 מיליון דולר ברחבי ארצות הברית בעוד כ-5 מיליון דולר וחצי מחוץ לארצות הברית ולבסוף הגיע להכנסה כוללת של כ-39 מיליון דולר לעומת תקציב של כ-162 מיליון דולר.
סרט המשך

הבמאי פייטון ריד הכריז כי הוא מקווה לסרט שלישי של אנטמן אם אולפני מארוול יאשרו. אנטמן והצרעה הופיעו בסרט הרביעי של הנוקמים שיצא לאקרנים במאי 2019.
בנובמבר 2019 אושר שפייטון ריד יחזור לביים את הסרט השלישי שמתוכנן לצאת בשנת 2022. באפריל 2020 ג'ף לובנס נשכר כדי לכתוב את התסריט
ראו גם

באבה יאגה (Баба Яга)
ארמדילאים

| ארמדילאים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
אינפרא־מחלקה:: שיליניים
על־סדרה:: דלשינאים
סדרה:: ארמדילאים
משפחות
 טטויים  ארמדיליים  פמפתריים - נכחדה
שם מדעי
 Cingulata ‏יליגר, 1811

ארמדיל שעיר צווחני
ארמדיל ארגנטינאי
ארמדיל טאטו
ארמדילאים (שם מדעי: Cingulata) היא סדרת יונקים השוכנים בכל יבשת אמריקה, ונודעים בעיקר בשריון הגוף שלהם. חלק מהמינים בסדרה הגיעו לגודל מרשים ונחשבים לחלק מהמגה-פאונה באזור חיותם, כמו הגליפטידוניים והפמפתריים (Pampatheriidae).
מאפיינים

אורכו הממוצע של ארמדיל הוא כ-75 סנטימטרים, מראש ועד קצה הזנב. הגדול שבבני הסדרה הוא ארמדיל ענק (Priodontes maximus) שאורכו 150 ס"מ ומשקלו בטבע כ-30–50 ק"ג, והקטן ביותר הוא ארמדיל החולד (Chlamyphorus truncatus) שאורכו 90–115 מ"מ ומשקלו 120 גרם.
הארמדיל מקורב לדוב הנמלים. ישנם מספר מינים של ארמדיל, הנבדלים זה מזה במספר הפסים הנראים בשריונם, ובמאפיינים אחרים.
מקורם בדרום אמריקה, שם התפתחו במהלך הקנוזואיקון, עד שיצירתו של מצר פנמה לפני כשלושה מיליוני שנים, אפשרה את הגירתם של חלק מהמינים לצפון אמריקה כחלק מההחלפה האמריקנית הגדולה. בימינו, מקום מחייתם הטבעי של כל מיני הארמדיל הוא בכל יבשת אמריקה, שם הם חיים בסביבות שונות. בארצות הברית קיים סוג יחיד של ארמדיל, ארמדיל טאטו, והוא נפוץ בעיקר במדינות שבדרום-מרכז ארצות הברית, ובפרט בטקסס, שבה הוא "היונק הקטן הרשמי" של המדינה.
הארמדילים ניזונים בעיקר מחרקים, מזחלים, ומחסרי חוליות אחרים.
הארמדיל נוהג לחפור רבות, והוא משתמש בטפריו החדים כדי לחפור, הן לצורך מציאת מזון, והן לצורך בניית מאורות באדמה לחה, בדרך כלל בצד פלגים או נחלים שבקרבתם הוא חי.
ההגנה העיקרית של הארמדיל היא עורו החיצוני, המהווה שריון. טקטיקות ההישרדות של מיני ארמדיל שונים נבדלים זה מזה עד מאוד. מול איומו של טורף, ארמדיל שלוש-החגורות מדרום אמריקה יתכרבל לצורת כדור. לעומתו, ארמדילים בעלי מספר חגורות גדול יותר, אינם יכולים להתכרבל, ולכן יעדיפו לרוץ לתוך שדה קוצים. ארמדיל טאטו נוהג לקפוץ גבוה לאוויר כשהוא מופתע, ולכן נוטה להיפגע ממכוניות יותר מחיות אחרות. הארמדיליים אשר חיים בהרים הגבוהים מעדיפים להתכרבל לצורת כדור ולהתגלגל במהירות גבוהה, כך הם בורחים מטורפים.
בעונת החיזור נוהג הארמדיל הזכר להתהפך בקפיצה כדי לזכות בתשומת-ליבה של הנקבה. לעיתים קורה שהוא נוחת על ראשו, ואף שהדבר לא גורם נזק, הוא בהחלט מקטין את סיכוייו לזכות בחסדיה של הארמדיל הנקבה שאחריה הוא מחזר.
הארמדיל הוא מבעלי-החיים הבודדים (למעט האדם, הארנבת, העכבר וסוגי קופים מסוימים) הנדבקים במחלת הצרעת, ולפיכך הם משמשים רבות בחקר המחלה. הם רגישים במיוחד למחלה בשל חום גופם הנמוך שנוח לחיידק הצרעת.
מיון

בסדרה שתי משפחות קיימות, עשרה סוגים ו־20 מינים חיים. לאחרונה הסוג טטו נפרד משאר בני הסדרה למשפחה עצמאית ומשפחת הגליפטידוניים הנכחדים הפכה לתת-משפחה במשפחת הארמדיליים.
מיון:
משפחה Protobradyidae - נכחדה
משפחה Peltephilidae - נכחדה
משפחה Paleopeltidae - נכחדה
משפחה פמפתריים (Pampatheriidae) - נכחדה
משפחה Pachyarmatheriidae - נכחדה. בה היה הפכיארמתריום
משפחה ארמדיליים (Chlamyphoridae )
תת-משפחה Euphractinae
סוג ומין יחיד ארמדיל החולד (chlamyphorus truncatus)
סוג ומין יחיד ארמדיל חולד גדול (Calyptophractus retusus)
סוג ארמדיל שעיר (Chaetophractus )
מין ארמדיל שעיר האנדים (chaetophractus nationi)
מין ארמדיל שעיר צווחני (chaetophractus vellerosus)
מין ארמדיל שעיר הררי (chaetophractus villosus)
סוג ומין יחיד ארמדיל מקורנן (Peltephilus ferox) - נכחד
סוג ומין יחיד ארמדיל שש-החגורות (euphractus sexcinctus)
סוג ומין יחיד ארמדיל ארגנטיני (zaedyus pichiy)
תת-משפחה Tolypeutinae
סוג ארמדיל חשוף-זנב (Cabassous )
מין ארמדיל חשוף-זנב צפוני (cabassous centralis)
מין ארמדיל חשוף-זנב צ'אקו (cabassous chacoensis)
מין ארמדיל חשוף-זנב גדול (cabassous tatouay)
מין ארמדיל חשוף-זנב דרומי (cabassous unicinctus)
סוג ומין יחיד ארמדיל ענק (Priodontes maximus)
סוג ארמדיל שלוש-החגורות (Tolypeutes)
מין ארמדיל מצטנף דרומי (tolypeutes tricinctus)
מין ארמדיל שלוש-החגורות הברזילאי (tolypeutes matacus)
תת-משפחה גליפטידוניים (Glyptodontinae) - נכחדה
משפחה טטויים (Dasypodidae )
תת-משפחה Dasypodinae
סוג טטו (Dasypus )
מין ארמדיל ארוך-אף דרומי (dasypus hybridus)
מין ארמדיל ארוך-אף גדול (dasypus kappleri)
מין ארמדיל טאטו (נקרא גם "ארמדיל תשע החגורות" – dasypus novemcinctus)
מין ארמדיל ארוך-אף שעיר (dasypus pilosus)
מין ארמדיל ארוך-אף יאנוסי (dasypus sabanicola)
מין ארמדיל שבע-החגורות (dasypus septemcinctus)
מין ארמדיל יפס (Dasypus yepesi)
הערות שוליים

↑  מאמר על הארמדילו
↑  Mammalogy: Adaptation, Diversity, Ecology Feldhamer, George A., Lee C. Drickhamer, Stephen H. Vessey, Joseph F. Merritt, Carey Krajewski (2007), Baltimore, Maryland: Johns Hopkins University Press, retrieved 7 June 2010. ISBN 978-0-8018-8695-9
אלכסנדרה סטאן

| --- | --- |

 לידה:  10 ביוני 1989 (בת 35) קונסטנצה, רומניה
 שם לידה:  Alexandra Ioana Stan 
 מוקד פעילות:  רומניה 
 תקופת הפעילות:  מ-2009
 סוגה:  פופ, האוס, רית'ם אנד בלוז
 שפה מועדפת:  רומנית 
 חברת תקליטים:  Media Pro Music, Maan Music, Ultra Records
 פרסים והוקרה:  פרס MTV אירופה למופע הרומני הטוב ביותר (2011) 
 www.alexandrastan.ro
 פרופיל ב-IMDb
 
אלכסנדרה סטאן  (ברומנית: Alexandra Stan; נולדה ב-10 ביוני 1989) היא זמרת רומנייה מצליחה שהוציאה את אחד השירים הנמכרים ביותר בכל הזמנים, "Mr. Saxobeat" שזכה להצלחה עולמית והצליח בשיאו להגיע למקום ה-21 במצעד הבילבורד הוט 100, ולמכור למעלה מ-1,000,000 עותקים בארצות הברית בלבד.
סטאן הצליחה לזכות בפרס המוזיקה של MTV אירופה בקטגוריית "האמן הרומני הטוב ביותר" וזכתה בפרסים רבים אחרים.
ביוגרפיה

אלכסנדרה סטאן, נולדה בקונסטנצה שברומניה ב-10 ביוני 1989. עוד כשהייתה רק ילדה, התעסקה במוזיקה ואהבה לשיר בעיקר שירי פופ רגילים. כשהייתה בת 15 הוזמנה לתוכנית טלוויזיה, וכבר אז ידעו שהיא כשרונית. כשהייתה בת 20 החלה את הקריירה המוזיקלית שלה; היא הוציאה סינגל שלא זכה להצלחה אך אחריו הוציאה את אחד הסינגלים הנמכרים ביותר בכל הזמנים, שביסס את מעמדה כאחת מהזמרות הרומניות המצליחות ביותר בכל הזמנים. סטאן זכתה להצלחה בינונית גם בארצות הברית.
קריירה

סטאן הייתה ידועה כפזמונאית. תחילה, הופיעה בתוכניות טלוויזיה רבות וביצעה שירי פופ. לאחר מכן, החליטה שהיא רוצה להתחיל בקריירת סולו וכך היה; היא הוציאה את סינגל הבכורה שלה, והוא זכה להצלחה מתונה ברחבי העולם. אחריו, הוציאה את הלהיט הגדול ביותר שלה והפכה לאחת מהזמרות הרומניות המצליחות ביותר בכל הזמנים.
קריירה > 2009–2012: Saxobeats

בשנת 2009 הוציאה לאור את סינגל הבכורה שלה, "Lollipop (Param Pam Pam)". הוא זכה להצלחה נמוכה בעולם אך בכל זאת הצליח להגיע למקום ה-18 במצעד ברומניה. שנה לאחר מכן הוציאה לאור את הסינגל השני שלה "Mr. Saxobeat". במהרה זכה השיר להצלחה רבה כאשר הפך לאחד מהסינגלים הנמכרים ביותר בשנת 2011, ולנמכר ביותר בכל הקריירה של הזמרת. הוא נכנס למצעדים רבים והצליח להעפיל לצמרת במצעדי מדינות שונות כגון: רומניה, פולין, סלובקיה, גרמניה, ישראל, דנמרק, איטליה ואוסטריה.
ב-18 במרץ 2011, הוציאה סטאן את הסינגל השלישי מהאלבום הנקרא, "Get Back (ASAP)". הוא זכה להצלחה פחותה מקודמו אך בכל זאת הצליח להיכנס למצעדים רבים ואף לזכות בסלובקיה ולהגיע למקום השני בפולין. לאחר הוצאת שלושת הסינגלים הראשונים מהאלבום, ב-29 באוגוסט 2011, יצא אלבום הבכורה שלה, Saxobeats. לבסוף ב-20 בינואר 2012, יצא הסינגל הרביעי והאחרון מהאלבום הנקרא "1.000.000". הוא זכה להצלחה רבה ורבים כינו אותו כאחד מהשירים הטובים ביותר של הזמרת.
קריירה > 2012–2013: Cliché (Hush Hush)

לאחר הצלחת אלבום הבכורה שלה, הוציאה סטאן ב-3 ביוני 2012, סינגל חדש בשם, "Lemonade" מתוך ההוצאה מחודשת הראשונה שלה, Cliché (Hush Hush). הוא זכה להצלחה רבה והפך לסינגל השני המצליח ביותר שלה, כאשר ביוטיוב צבר הווידאו קליפ שלו קרוב ל-100 מיליון צפיות והוא השני הנצפה ביותר בקריירה המוזיקלית של סטאן. בהמשך להצלחת הסינגל הראשון, יצא לאור ב-27 בספטמבר 2012, הסינגל השני הנקרא, "Cliché (Hush Hush)" כשם ההוצאה המחודשת. הוא זכה להצלחה בינונית ברחבי העולם והוקלטו לו מספר גרסאות כיסוי. לאחר הוצאת שני הסינגלים, יצא השלישי והאחרון ב-7 במאי 2013, "All My People". הוא לא זכה להצלחה רבה ונכנס למצעדים מועטים.
ביוני 2013, אושפזה אלכסנדרה בבית חולים, וההופעות שלה בוטלו. בהתחלה, טען הצוות שלה שהייתה מעורבת בתאונה; היא האשימה מאוחר יותר את מנהלה האישי, שהכה אותה. ב-18 ביוני, הגישה נגדו תלונה פלילית בטענה לסחיטה. לאחר המאורעות שקרו לסטאן, ב-10 באוקטובר 2013, יצאה לאור ההוצאה המחודשת הראשונה שלה, Cliché (Hush Hush).
קריירה > 2014–2015: Unlocked

ב-28 באפריל 2014, יצא הסינגל הראשון מתוך אלבום האולפן השני שלה, "Thanks for Leaving". הוא זכה להצלחה מועטה ברחבי העולם, ולא הצליח להיכנס למצעדים רבים ולמכור כמויות רבות של עותקים. לאחר מכן הוכרז כי האלבום יקרא Unlocked. ב-28 במאי 2014, יצא הסינגל השני, "Cherry Pop". הוא זכה להצלחה ברומניה ונכנס למספר מצעדים. ביוטיוב, הקליפ שלו צבר כמות נכבדת של צפיות. ב-18 ביולי 2014, יצא הסינגל השלישי מהאלבום הנקרא, "Dance". הוא זכה להצלחה מתונה ברחבי העולם, אך הקליפ שלו זכה לכמות צפיות מכובדת.
ב-20 באוגוסט 2014, יצא הסינגל הרביעי מהאלבום הנקרא, "Give Me Your Everything". הוא היה הסינגל הפחות מצליח מכל חמשת הסינגלים. לבסוף ב-24 בדצמבר 2014, יצא הסינגל החמישי והאחרון מהאלבום, "Vanilla Chocolat". הוא זכה להצלחה נאה ברחבי העולם והצליח להיכנס למצעדים אחדים ולמכור כמויות נכבדות של עותקים. לאחר הוצאת כל חמשת הסינגלים, ב-27 באוגוסט 2014, יצא לאור אלבום האולפן השני של סטאן, Unlocked.
קריירה > 2016–2019: Alesta

ב-9 במרץ 2016, הוציאה סטאן את אלבום האולפן השלישי שלה הנקרא על שמה בקיצור, Alesta. מהאלבום יצאו שישה סינגלים שונים והשלושה המצליחים ביותר מתוכו הם "Écoute", "I Did It, Mama!" ו-"We Wanna". שלושת הסינגלים האחרים זכו להצלחה בינונית כאשר הצליחו להיכנס למצעדים אך ברוב המצעדים לא הצליחו להגיע למקום הראשון. האלבום זכה להצלחה נאה, כאשר הצליח להיכנס למקום ה-34 במצעד האלבומים היפני.
בשנת 2018 יצא אלבום האולפן החמישי שלה, Mami. הסינגל המוביל מתוכו, "Boy Oh Boy", זכה להצלחה נאה ברחבי העולם. הסינגל העוקב, "Noi doi" פורסם באוגוסט 2017. במרץ 2018 הוציאה שיתוף פעולה עם המפיק המוזיקלי הרומני מנואל ריבה בשם, "Miami". השיר הפך ללהיט ברומניה ודורג בכל המצעדים השבועיים, כמו גם במצעד השנתי של המדינה. באפריל 2018, יצא הסינגל האחרון מהאלבום החמישי של סטאן, "Mami".
באמצע שנת 2019 הוציאה את הסינגל "I Think I Love It". יצא לו קליפ נלווה שזכה להצלחה נאה ביוטיוב.
קריירה > 2020–הווה: Rainbows

בשנת 2020 החלה להשתתף בתוכנית המציאות "הזמר במסכה רומנייה" בתור הארנבת, והודחה שביעית. באותה השנה, הוציאה את הסינגל "Obsesii" שזכה להצלחה ברומניה ודורג במקום ה-46 במצעד השנתי של המדינה. באפריל הוציאה את אלבום האולפן השישי שלה, Rainbows. מתוך האלבום יצאו אחד-עשר סינגלים בסך הכול והוא האלבום עם מספר הסינגלים הגבוה ביותר שסטאן הוציאה במהלך הקריירה המוזיקלית שלה.
ב-2 ביולי 2021 הוציאה את הסינגל "Come Into My World" שהצליח לזכות להצלחה בין-לאומית והחזיר את סטאן לסצנת הפופ.
דיסקוגרפיה

| --- | --- |
 אלבומי אולפן 2011: Saxobeats  2014: Unlocked  2016: Alesta  2018: Mami  2022: Rainbows:  הוצאות מחודשות 2013: Cliché (Hush Hush)
הופעות > סיבובי הופעות

2014: Cherry Pop Summer Tour
2015: Unlocked Tour
2016–2017: Tour Alesta
הערות שוליים

↑  Nielsen Business Media Inc, Billboard, Nielsen Business Media, Inc., 2012-01-07. (באנגלית)
↑  Alexandra Stan - Awards & Nominations, awardsandwinners.com
↑  Cum arata Alexandra Stan la 15 ani? (video), ‏2013-07-07
↑  Alexandra Stan - Boy Oh Boy (Official Video), נבדק ב-2023-09-16
↑  Alexandra Stan - Noi 2 (Official Video) | August 2017, נבדק ב-2023-09-16
↑  Manuel Riva feat. Alexandra Stan - Miami (Official Video), נבדק ב-2023-09-16
↑  "Airplay 100 – Topul Anului 2018", www.kissfm.ro
↑  Alexandra Stan - Mami (Official Video) | #albumMami 2018, נבדק ב-2023-09-16
1 2  Alexandra Stan - I Think I Love It (Official Video | New Single 2019), נבדק ב-2023-09-16
↑  Kiss FM Live - #1 HIT RADIO, web.archive.org, ‏2020-12-27
1 2  Alexandra Stan, Doar în Lenjerie Intimă Pe Coperta Noului Său Album. E Al Cincilea Pe Care îl Lansează | Libertatea, web.archive.org, ‏2022-04-17
↑  Alexandra Stan x NERVO - Come Into My World | Official Video, נבדק ב-2023-09-16
| אלכסנדרה סטאן |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Saxobeats • Unlocked • Alesta • Mami • Rainbows |  |
| הוצאות מחודשות | Cliché (Hush Hush) |  |
| ערכים קשורים | "אלכסנדרה סטאן נגד מרצ'ל פרודן" • ג'י גירלז |  |
| אלכסנדרה סטאן – סינגלים |
| --- | --- | --- |
| Saxobeats | "Lollipop (Param Pam Pam)" • "Mr. Saxobeat" • "Get Back (ASAP)" • "1.000.000" |  |
| Cliché (Hush Hush) | "Lemonade" • "Cliché (Hush Hush)" • "All My People" |  |
| Unlocked | "Thanks for Leaving" • "Cherry Pop" • "Dance" • "Give Me Your Everything" • "Vanilla Chocolat" |  |
| Alesta | "We Wanna" • "I Did It, Mama!" • "Balans" • "Écoute" • "Boom Pow" • "9 Lives" |  |
| Mami | "Boy Oh Boy" • "Noi doi" • "Mami" |  |
| Rainbows | "I Think I Love It" • "Obsesii" • "Take Me Home" • "Tikari" • "Aleasa" • "Come Into My World" • "Tokyo" • "Bad At Hating You" • "Cherry Lips" • "Lie" • "It's My Life" |  |
| השתתפות בסינגלים | "Baby, It's OK" • "Siempre Tú" • "Miami" |  |
| סינגלים אחרים | "Call the Police" |  |
| --- | --- |
בקרת זהויות :  BnF: cb165006862 (data)  CANTIC: a11444046  GND: 1015181988  ISNI: 0000 0001 2036 5005  LCCN: no2011195576  MusicBrainz: 70e6fee5-36b1-4cdb-b573-2132f9566dad  NKC: jx20110610010  SUDOC: 158164008  VIAF: 170026543   WorldCat (עם VIAF): 170026543
אנסטסיה מנדיץ'

| --- | --- |
אין תמונה חופשית
 לידה:  24 ביולי 1973 (בת 51) בלגרד, הרפובליקה הפדרלית הסוציאליסטית של יוגוסלביה 
 מדינה:  סרביה 
 מקום לימודים:  האוניברסיטה לאמנויות בבלגרד 
 בן או בת זוג:  מילורד מנדיץ' 
 פרופיל ב-IMDb
 
אנסטסיה אניה מנדיץ' (בסרבית: Анастасиа Мандић; נולדה ב-24 ביולי 1973) היא שחקנית תיאטרון וטלוויזיה סרבית. היא למדה משחק בפקולטה לאמנויות דרמטיות באוניברסיטה לאומניות בלגרד (אנ') בבלגרד, ולאחר מכן הייתה חברה קבועה בתיאטרון הלאומי של בלגרד (אנ').